“กัณฑรา” ชี้ SET ไซด์เวย์รอตัวเลข “เงินเฟ้อ” สหรัฐ แนะเก็งกำไร 4 หุ้นเด่น
“กัณฑรา ลดาวัลย์ ณ อยุธยา” ชี้ตลาดหุ้นไทยไซด์เวย์ยาวถึงสัปดาห์หน้า นักลงทุนจับตาเงินเฟ้อสหรัฐที่จะประกาศรอบใหม่ อาจทำเฟดเร่งขึ้นดอกเบี้ยร้อนแรง แนะจับจังหวะเข้าเก็งกำไร BBL – NOBLE – MAKRO – EKH
“กัณฑรา ลดาวัลย์ ณ อยุธยา” ชี้ตลาดหุ้นไทยไซด์เวย์ยาวถึงสัปดาห์หน้า นักลงทุนจับตาเงินเฟ้อสหรัฐที่จะประกาศรอบใหม่ อาจทำเฟดเร่งขึ้นดอกเบี้ยร้อนแรง แนะจับจังหวะเข้าเก็งกำไร BBL – NOBLE – MAKRO – EKH
4 พ.ย. 2565

นายกัณฑรา ลดาวัลย์ ณ อยุธยา กรรมการบริหาร บริษัทหลักทรัพย์ ฟินันเซีย ไซรัส จำกัด (มหาชน) เปิดเผยผ่านรายการ “ข่าวหุ้นเจาะตลาด” วันนี้ (4 พ.ย. 65) ว่า ภาพรวมตลาดหุ้นไทยวันนี้จนไปไปถึงสัปดาห์หน้าจะไซด์เวย์ต่อเนื่อง นักลงทุนยังคงกังวลเรื่องการประกาศตัวเลขเงินเฟ้อของสหรัฐอเมริกาที่จะมีการมีประกาศในวันที่ 10 พ.ย.65 ซึ่งหากตัวเลขออกมาร้อนแรงอาจทำให้ธนาคารกลางสหรัฐ (เฟด) มีโอกาสเร่งขึ้นอัตราดอกเบี้ยนโยบายได้ในการประชุมเฟดครั้งสุดท้ายเดือน ธ.ค. 65
ทั้งนี้แม้ว่าตลาดหุ้นจะยังคงเผชิญกับปัจจัยเสี่ยงประเด็น เฟด ตัวเลขเงินเฟ้อ และตัวเลขการจ้างงานของสหรัฐ มารบกวน แต่มองว่าช่วงปลายปี 65 ตลาดยังอยู่ในช่วงขาขึ้น เพราะยังมีปัจจัยหนุนอื่นๆ ที่เป็นปัจจัยบวกมาหนุนดัชนี และเพิ่มความเชื่อมั่นให้นักลงทุน อย่างเช่น ตัวเลข GDP เศรษฐกิจไทยที่ขยายตัวดี ซึ่งปี 65 คาดว่าจะเติบโต 3.8 % และในปี 66 จะขยายตัวได้ถึง 4 % จากการท่องเที่ยวที่ฟื้นตัวเร็ว โควิด-19 ที่คลี่คลาย รวมถึงการบริโภคที่ฟื้นตัวอย่างต่อเนื่อง
สำหรับกลยุทธ์การลงทุน แนะนำนักลงทุนว่าให้หาจังหวะเข้าซื้อเพื่อเก็งกำไร หาก SET ได้รับผลกระทบจากเฟดหากย่อตัวลงมาให้เข้าซื้อเก็งกำไร  โดยหุ้นเด่นน่าเก็งกำไร คือ ธนาคารกรุงเทพ จำกัด (มหาชน) หรือ BBL รับดอกเบี้ยขาขึ้น ตามด้วย บริษัท โนเบิล ดีเวลลอปเมนท์ จำกัด (มหาชน) หรือ NOBLE รวมทั้ง บริษัท สยามแม็คโคร จำกัด (มหาชน) หรือ MAKRO และบริษัท เอกชัยการแพทย์ จำกัด (มหาชน) หรือ EKH